CELEX: 32006D0597
Language: lt
Date: 1154649600000
Title: 2006/597/EB: 2006 m. rugpjūčio 4 d. Komisijos sprendimas, nustatantis regionų, atitinkančių reikalavimus gauti laikinąjį išimtinį finansavimą iš struktūrinių fondų pagal regionų konkurencingumo ir užimtumo tikslą 2007–2013 m., sąrašą (pranešta dokumentu Nr. C(2006) 3480)

6.9.2006   
            
            
               LT
            
            
               Europos Sąjungos oficialusis leidinys
            
            
               L 243/49
            
         
      KOMISIJOS SPRENDIMAS
   
   2006 m. rugpjūčio 4 d.
   nustatantis regionų, atitinkančių reikalavimus gauti laikinąjį išimtinį finansavimą iš struktūrinių fondų pagal regionų konkurencingumo ir užimtumo tikslą 2007–2013 m., sąrašą
   (pranešta dokumentu Nr. C(2006) 3480)
   (2006/597/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. liepos 11 d. Tarybos reglamentą (EB) Nr. 1083/2006, nustatantį bendrąsias Europos regioninės plėtros fondo, Europos socialinio fondo ir Sanglaudos fondo nuostatas bei panaikinantį Reglamentą (EB) Nr. 1260/1999 (1), ypač į jo 8 straipsnio 4 dalį,
   kadangi:
   
               (1)
            
            
               Pagal Reglamento (EB) Nr. 1083/2006 3 straipsnio 2 dalies b punktą regionų konkurencingumo ir užimtumo tikslu siekiama sustiprinti regionų konkurencingumą ir patrauklumą.
            
         
               (2)
            
            
               Pagal Reglamento (EB) Nr. 1083/2006 8 straipsnio 2 dalies pirmą papunktį NUTS 2 lygio regionai, visiškai atitinkantys 1 tikslą 2006 m., kaip numatyta 1999 m. birželio 21 d. Tarybos reglamento (EB) Nr. 1260/1999, nustatančio bendrąsias struktūrinių fondų nuostatas (2), 3 straipsnyje, kurių nominalusis bendrasis vidaus produktas (BVP) vienam gyventojui, nustatytas ir apskaičiuotas pagal Reglamento (EB) Nr. 1083/2006 5 straipsnio 1 dalį, viršija 75 % ES 15 BVP vidurkio, atitinka reikalavimus gauti laikinąjį išimtinį finansavimą iš struktūrinių fondų pagal regionų konkurencingumo ir užimtumo tikslą.
            
         
               (3)
            
            
               Pagal Reglamento (EB) Nr. 1083/2006 8 straipsnio 2 dalies antrą papunktį 2007-2013 m. Kipras taip pat gali gauti laikinąjį finansavimą, taikomą regionams, paminėtiems to paties straipsnio pirmame papunktyje.
            
         
               (4)
            
            
               Todėl būtina sudaryti reikalavimus atitinkančių regionų sąrašus,
            
         PRIĖMĖ ŠĮ SPRENDIMĄ:
   1 straipsnis
   Regionai, atitinkantys reikalavimus gauti laikinąjį išimtinį finansavimą iš struktūrinių fondų pagal regionų konkurencingumo ir užimtumo tikslą, kaip nurodyta Reglamento (EB) Nr. 1083/2006 8 straipsnio 2 dalyje, yra išvardyti šio sprendimo priede.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. rugpjūčio 4 d.
      
         
            Komisijos vardu
         
         Danuta HÜBNER
         
         
            Komisijos narė
         
      
   
   
      (1)  OL L 210, 2006 7 31, p. 25.
   
      (2)  OL L 161, 1999 6 26, p. 1. Reglamentas su paskutiniais pakeitimais, padarytais Reglamentu (EB) Nr. 1198/2006 (OL L 223, 2006 8 15, p. 1).
   
      PRIEDAS
      NUTS 2 lygio regionų, atitinkančių reikalavimus gauti laikinąjį išimtinį finansavimą iš struktūrinių fondų pagal regionų konkurencingumo tikslą nuo 2007 m. sausio 1 d. iki 2013 m. gruodžio 31 d., sąrašas
      
                  GR24
               
               
                  Sterea Ellada
               
            
                  GR42
               
               
                  Notio Aigaio
               
            
                  ES41
               
               
                  Castilla y León
               
            
                  ES52
               
               
                  Comunidad Valenciana
               
            
                  ES70
               
               
                  Canarias
               
            
                  IE01
               
               
                  Border, Midland and Western
               
            
                  ITG2
               
               
                  Sardegna
               
            
                  CY00
               
               
                  Kypros/Kıbrıs
               
            
                  HU10
               
               
                  Közép-Magyarország
               
            
                  PT30
               
               
                  Região Autónoma da Madeira
               
            
                  FI13
               
               
                  Itä-Suomi
               
            
                  UKD5
               
               
                  Merseyside
               
            
                  UKE3
               
               
                  South Yorkshire